AJAKOHAST OTSE TAEVAST
Vaatate saadet "Ajakohast otse taevast".
Käes on jõulud - rõõmupühad ja Jeesuse Kristuse sünnipäev.
See väärib igati tähistamist.
Ja ära sa sellepärast muretse, et millal täpselt Jeesus sündis.
Et oli see nüüd detsembris, või millalgi kevade paiku?
Fakt on see, et Jeesus sündis ja see väärib tähistamist.
Ma pole kohanud veel ühtki inimest, kes tähistaks seda maikuus.
Jeesuse sündi tähistatakse tavaliselt ikka detsembris
ja nõnda tahame teha meiegi - ühes kristliku kirikuga üle maailma.
Jõule võib pidada erimoodi, aga tore on see, et me neid peame.
Just nii. Ja me võime teha enamgi veel.
Kui keegi su sugulastest saab 70-seks, pole ju kahtlustki,
et korraldatakse pidu ja tähistatakse seda korralikult.
Miks me ei võiks siis samamoodi ehtida oma kodusid
ja riputada üles jõulutulesid ja muid ehteid?
Keegi ei keela sul panna ka oma elumajaesisele vilkuv silt:
"Jeesus on sündinud! Halleluuja"
Mis iganes! Me võime seda teha! Sest jõulude mõte on ju Jeesuses.
Kurb asi on vaid see,
et ärimehed on muutnud selle kõik nii kaubanduslikuks.
Kuid ju nad siis vajavad seda.
Iseasi, palju kõigest sellest tulust Sünnipäevalapsele läheb.
Võiks kindlasti rohkem minna.
Kas poleks imeline, kui 1/10 kaupluste tulust läheks Jeesusele?
St.koguduste töö toetuseks.
Soomes eeldavasti enamus inimesi teab, miks me jõule tähistame.
Samas aga on kurb, et paljusid asju ka muudetakse.
Lugesin hiljaaegu ühe uue teatmeteose kohta,
kus ei kasutata enam terminit "eKr" ehk siis "enne Kristust",
vaid hoopis "e.m.a." ehk siis "enne meie aega".
Nii et küll leidub neidki jõude, mis püüavad Jeesust välja puksida.
Samas on seda oluliselt kergem püüda kui teha,
sest Jeesus on oma juured ikka väga sügavale ajanud.
Ja seda ka meie ajastul ja põlvkonna keskel praegu.
Meid on ikka päris suur kamp, kes usuvad Jeesusesse.
Nii üle 500 milj. karismaatiku ja paljud teisedki kirikud ja kogudused.
Nii et ikka väga suur hulk inimesi tähistab Jeesuse sündi.
Ja ka Turu linnas öeldakse jõulurahu väljakuulutamise ajal,
et tegu on Jeesuse sünnipäevaga. Ja see on tore!
Nende rootsikeelne jõulurahu tekst oli üsna konarlik ja jäik,
mistõttu ma kirjutasin neile ja ütlesin,
et rootsi keeles peaks see tekst hoopis teistmoodi kõlama.
Samas ma ei teadnud, et nende tekst oligi võetud rootsi keelest.
Tegu oli vanaaja rootsi keelega, mis oli tõlgitud soome keelde.
Nii et tõesti - tegu igati ajaloolise tavaga,
mille tähistamist me jätkame ja mida elus hoiame.
Üks asi, millele ehk tasuks mõelda, on see, et leidub ka neid inimesi,
kes ei koge ristiusu tavasid sellisel moel nagu meie.
Nad istuvad üksi kodus, neil pole kellegagi rääkida
ja ammugi mitte ei loe nad Piiblit.
Seetõttu on see ka üks hea aeg jõuda nende inimesteni,
sest jõulud on üks imelisemaid aegu rääkida inimestele Jeesusest
ja samas väljendada oma hoolt nende suhtes.
Kutsuge inimesi kaasa jumalateenistustele
ja ka jõulukontserditele, mis eripaigus toimuvad.
Ühiste jõududega saame hakkama!
Jeesus ütles, et üks külvab ja teine lõikab.
Meie puhul võib öelda,
et üks jutlustab ja teine varustab jutlustajat.
Iganädalaste saadete tegemine nõuab oma kulu.
Seetõttu on teil võimalik toetada TV7 tööd, tehes ülekandeid:
Swedbank 221048388411 SEB 10220109461019
Jumal õnnistagu Teid abi ja toe eest! Aitäh!
Nüüd aga jõuluevangeeliumi juurde nagu lubatud.
Ma ei tea, kui hästi sa oma Piiblit tunned.
Kuid üks ütlemata tore asi on see, et palju uusi inimesi tuleb usule.
Me kohtame neid pidevalt nii oma koguduses kui mujalgi.
Sageli tullakse usule ka telesaadete kaudu
ja jumalateenistuste ning sõprade kaudu.
Enamus neist inimestest aga ei tunne Piiblit sellisel moel
nagu näiteks sina, Pia. Kui kaua sa oled Piiblit lugenud?
No ma tahaks öelda, et kogu oma elu. - Sadu aastaid!
No kümneid aastaid ikka. Mina samuti ja paljud vaatajadki.
Nii et kui me küsiks te käest, kust leida jõuluevangeeliumi,
siis paljud kindlasti teaksid ja samas mõned ei teaks ka.
Nii et me tahame aidata sind selles osas.
Seniks, kuni sa oma Piiblit otsid, vestame me Piaga veel pisut juttu.
Kuid too oma Piibel välja,
sest sel moel jääb sul alatiseks meelde, kus jõuluevangeelium asub.
Ja siis ei juhtu sinuga nii nagu ühe meie tuttavaga,
kes noore jutlustajana ei leidnud jõululaupäeva hommikul
koguduse ees seistes Piiblist jõuluevangeeliumit üles.
Mispeale ta hakkas lihtsalt ühest evangeeliumii otsast peale,
uskudes, et küll ta selle jõululooni ka üks hetk välja jõuab!
Me avame Luuka evangeeliumi 2. peatüki ja loeme siis üheskoos.
Ma püüan lugeda aeglaselt ja loe siis sina meiega kaasa.
Meil on soomekeelne Kansan Raamattu piiblitõlge, millest loeme.
Luuka 2:1 "Neil päevil sündis,
et keiser Augustus andis käsu kirjutada üles kogu riigi rahvas.
See esmakordne üleskirjutus toimus ajal,
kui Küreenius oli Süüria maavalitseja.
Ja kõik läksid ennast kirja panema igaüks oma linna.
Nii läks ka Joosep Galileamaalt Naatsaretist
üles Juudamaale Taaveti linna, mida hüütakse Petlemmaks,
sest ta oli Taaveti soost ja pärusmaalt,
et lasta end üles kirjutada koos Maarjaga,
oma kihlatuga, kes oli lapseootel.
Aga nende sealoleku aegu said päevad täis ja Maarja pidi sünnitama.Ta tõi
ilmale oma esimese poja ja mähkis ta mähkmetesse ja asetas sõime,
sest nende jaoks polnud majas kohta.
Karjased olid seal paigus õitsil ja valvasid öösel oma karja.
Issanda ingel seisatas nende juures
ja Issanda kirkus säras nende ümber ja nad kartsid üliväga.
Aga ingel ütles neile: Ärge kartke!"
Sest vaata, ma kuulutan teile suurt rõõmu,
mis saab osaks kogu rahvale,
et teile on täna sündinud Taaveti linnas Päästja,
kes on Issand Kristus.
Ja see on teile tunnustäheks:
te leiate lapsukese mähitud ja sõimes magavat.”
Äkitselt olid koos ingliga taevased väed Jumalat kiitmas:
"Au olgu Jumalale kõrges ja maa peal rahu, inimestest hea meel!”
Ja sündis, kui inglid olid nende juurest ära läinud taevasse,
et karjased ütlesid üksteisele: Läki nüüd Petlemma,
et näha saada seda, mis on sündinud, mis Issand on teatanud meile!”
Ja nad läksid rutates
ja leidsid Maarja ja Joosepi ja lapsukese, kes magas sõimes.
Aga nähes teda teatasid nad sõnumist,
mis neile oli räägitud selle lapse kohta.
Kõik, kes kuulsid, panid seda imeks, mida karjased olid neile kõnelnud.
Ent Maarja jättis kõik need lood meelde,
mõtiskledes nende üle oma südames.
Karjased pöördusid tagasi, ülistades ja kiites Jumalat kõige eest,
mis nad olid kuulnud ja näinud.
Kõik oli olnud nii, nagu neile oli räägitud."
See on nüüd see, mida peetakse Uue Testamendi jõuluevangeeliumiks.
Luuka 2:1-20
Siinkohal aga tahaks juhtida teie tähelepanu paarile asjale.
Salmides 1-2 öeldakse, et kõik see juhtus keiser Augustuse ajal,
kui maavalitsejaks oli Küreenius.
Ja me võime mõelda endamisi:
mis vahet seal on, kes tol ajal keiser või maavalitseja oli?
Usun, et Jumal on lisanud need sinna otsekui kaitseks rünnakute eest.
Kuigi leidub neid, kes peavad seda tõeks ja on ise kogenud Jumalat,
leidub ka neid, kes seisavad sellele väe ja võimuga vastu.
Ja seetõttu ongi need nimed sinna nii targasti lisatud,
et inimesed hakkaks asja uurima ja läheks ajaloos tagasi.
Jumal kannab hoolt selle eest, et asi saaks kinnitatud
ja et seda ei saaks ajaloost lihtsalt niisama ära kustutada.
Vaid nii see oli ja nii see ka jääb!
Seejärel räägitakse sellest, kuidas Petlemmas polnud vabu kohti
ja Joosep-Maarja leidsid koha laudas, kus ka Jeesus sündis.
See oli kogu loo maine pool.
Kuid siis tuli taevas mängu.
Inglid ilmusid, valgus tuli esile ja karjased sai ilmutuse taevast.
Meile oleks see muidugi mõistetavam,
kui kirikuisad, õpetlased ja kirjatundjad oleks selle ilmutuse saanud.
Kuid Jumal läks neist mööda ja ilmus lihtsatele inimestele,
kes võtsid selle sõna vastu ja uskusid sellesse.
Nad ei loonud mingeid komiteesid uurima,
kas tegu on ikka õige või vale asjaga?
Kas tegu on õige või vale Messiaga?
Ei! Jumal kõnetas inimesi, kes asusid koheselt teele.
Ja ma usun, et see on see, mis Jumalale tõeliselt meeldib.
Et kui me kuuleme Tema häält,
siis me ei kuluta aastaid või aastakümneid selleks,
et saada selgust, oli see nüüd Jumal või mitte?
On see nüüd õige või mitte?
Ei! Me lihtsalt hakkame liikuma ja võtame selle kõik vastu.
Siinkohal ärge mõistke mind valesti:
mul pole midagi õpetuste ja koolitamise vastu. Üldsegi mitte!
Kuid teatud määral läheb Jumalale meie lihtsus ja avatus rohkem korda.
Me usume, et Jumal rääkis ja usume ka seda, mida Ta rääkis.
Mis sest, et see kõik võib langeda sageli rünnakute alla.
Sest kui keegi ütleb näiteks, et Jumal ütles talle
minna tegema misjonitööd siin või seal paigas,
siis leidub ikka keegi, kes küsib: oled sa ikka kindel, et see oli Jumal?
Hakkad sa siis nüüd oma maine ja koguduse rahadega riskima?
Ei! Jumal armastab inimesi, kes võtavad Teda Tema sõnast!
Samas saame me ka treenida oma vastuvõtuvõimet.
Et me tõesti oskaksime vahet teha, millal Jumal räägib ja millal mitte.
Üks aspekt Jumala kõne juures on see,
et sellega kaasneb sageli rõõm ja rahu ja rahulolu tunne.
See kuidagi kohe tõmbab nagu enese ligi.
Kui see aga on midagi rõhuvat ja mahasuruvat
ning suus on pigem mõru kui magus mekk, ole ettevaatlik
ja palu Jumalalt kinnitust. Küll Ta kõnetabki sind jälle!
Samas, kui Jumal on sulle midagi rääkinud,
siis selles pole ka midagi halba, kui jagad seda põgusalt
oma palvekaaslasega või ka pastoriga.
Sest Jumal ise on pannud karjased koguduste üle,
et nad karjatseksid Tema karja ja kannaks hoolt Tema lambukeste eest.
Nii et paari sõnaga võid ju oma pastorile kuuldust jagada,
sest Jumal võib sind ka tema kaudu kinnitada.
Ma usun küll, et kui Jumal mulle midagi ütleb,
siis Ta peab seda sama ka sulle ütlema. Me oleme ju abielupaar.
Seetõttu pole see võimalik,
et üks abikaasadest ütleb, et Jumal rääkis talle seda ja toda
ja teine pool ei tea sellest midagi.
Siinkohal meenub mulle üks lugu meie headest sõpradest,
keda Jumal kõnetas ajal, kui nad kodus palvetasid.
Seal oli olnud üks kirikuõpetaja, kes oli haigestunud vähki
ja oli viidud haiglasse.
Ja kui siis me sõbrad kodus palvetasid, ütles Jumal mehele,
et te peate minema ja paluma selle mehe eest, pannes oma käed ta peale.
Ja mees siis ütles naisele, mida oli Jumalalt kuulnud
ja naine küsis, et millal nad peaks minema?
Mispeale mees vastas, et kohe praegu!
Ja nii nad tegidki, minnes selle vaimuliku juurde,
kes oli just saadetud haiglast koju surema.
Nad küsisid mehe käest, kas tohivad palvetada ta eest
ja saades loa, panid käed ta peale ja palusid ta eest.
Ning see mees ütles pärast:
"Ma tundsin, kuidas miski tuli ja puudutas mind."
Ja see mees sai terveks!
Nii et Jumal rääkis küll ühele, aga mõlemad said sellest aru.
Nõnda kõnetas Jumal ka neid karjaseid seal väljal
ja nad asusid teele, sest kõik olid näinud, kuulnud ja kogenud Jumalat.
Võimalik, et mõni neist jäi veel ka lambaid karjatama,
kuid enamus neist asus teele, et leida, millest Jumal oli rääkinud.
"Ja sündis, kui inglid olid nende juurest ära läinud taevasse,
et karjased ütlesid üksteisele: Läki nüüd Petlemma,
et näha saada seda, mis on sündinud, mis Issand on teatanud meile!”
Ja nad läksid rutates
ja leidsid Maarja ja Joosepi ja lapsukese, kes magas sõimes."
Ka meie peame leidma nad ja minema õigesse "lauta".
Seal oli mitmeid erinevaid lautasid ja linn oli siginat-saginat täis.
Hotellides polnud kusagil vabu kohti.
Nii et nad läksid kiiresti
ja leidsid Maarja ja Joosepi ja lapsukese, kes magas sõimes.
Seda nähes andsid nad teada sõnumist, mis neile oli antud.
Ja nad olid nii ütlemata rahulolevad, kiites ja tänades Jumalat koduteel,
et olid võinud esimestena saada osa sellest suurest päästeimest,
kelle Jumal oli läkitanud kogu maailma tarvis,
et ükski, kes Temasse usub, ei läheks hukka,
vaid et tal võiks olla igavene elu.
Tahame siinkohal ka sinuga palvetada, paludes sulle jõulurahu.
Ja kui su kõrval on hetkel keegi, siis võta tal käest kinni,
tugevdades seeläbi palveliitu veelgi.
Tahame Jeesuse nimel õnnistada seda saabuvat jõuluaega.
Issand, osad vaatajatest on kogenud sinu ligiolu ja abistavat kätt
sellel peagi mööduval aastal ja võib-olla ka nende saadete jooksul,
kus oleme võinud lugeda Sinu Sõna ja kogeda sellest lähtuvat elu.
Issand, anna meile kõigile silmi, et näha ja kõrvu, et kuulda.
Issand, sa tead, et on ka neid, kes ei ole veel isiklikult kohanud Sind.
Nad seisavad teelahkmelja mõtlevad, kas tulla koos Sinuga või ei?
Kuid Sina oled tulnud just nende pärast, mistõttu õnnista neid.
Ja küllap paljud ütlevadki just praegu:
"Jeesus, ma tean, et sa tulid minu pärast.
Otsima ja päästma mind ja kinkima mulle suurt rõõmu.
Seetõttu ma tulen Su ette ja annan oma elu Sulle."
Issand, õnnista inimesi. Las need olla ühed erilised jõulud.
Palume ka üksikute inimeste eest,
kellest ühed haletsevad endid ja teised kogevad suurt üksildust.
Issand, ole neile väga ligi sellel jõuluajal.
Kui nad loevad või puhkavad; vaatavat telekat või kuulavad raadiot -
Issand õnnista neid ja kõneta neid! Anna neile oma jõudu.
Ja lapsed, kes on mööda ilma laiali ega saa jõuluks koju,
õnnista ja hoia neidki ning nende peresid.
Tänud Sulle, et Sinu hoidev käsi on nende üle.
Õnnista ka kogudusi, kus kuulutatakse Sinu Sõna.
Õnnista jutlustajaid ja lauljaid. Jõudku Su Sõna kenasti kohale
ja las Su riik tulla mitte vaid sõnades, aga ka päästvas väes
paljude inimeste jaoks. Jeesuse nimel. Aitäh Sulle.
See on üks võrratu hetk praegu ja Jumala Vaim on nii kogetav siin.
Tahame julgustada sind
võtma ühendust oma naabritega ja kutsuma neid näiteks jõulukohvile.
Kutsu inimesi külla või minge üheskoos kirikusse,
et kuulda Jumala Sõna.
Tervita inimesi enda ümber, isegi kui sind ei tervitata,
sest see on see viis, kuidas jagada jõulurõõmu üksteisega.
Sest mida iganes me jagame välja, seda me saame ka tagasi.
Samas võta aega ka puhkuseks ja naudi rahu.
Ei pea koguaeg tormama ja sebima.
Soovime sulle omalt poolt häid jõule ja kuhjaga õnnistusi!
Ja kui oled ükski, siis helista kellelegi,
et veeta veidigi aega üheskoos ja kogeda, et Jeesus elab!
Kõike head! Kohtumiseni!
Tõlge: Annely Raukas